पत्नी को बीमार बता जमानत मांगी थी; एजेंसी बोली-वाइफ को अस्पताल से छुट्टी मिलने की बात छिपाई
manish Sisodia withdraws bail plea in CBI case, Agency accused of hiding facts, सिसोदिया ने CBI केस में जमानत याचिका वापस ली
दिल्ली शराब नीति से जुड़े CBI केस में मनीष सिसोदिया ने बुधवार को कोर्ट में दाखिल जमानत याचिका वापस ले ली है। उन्होंने दिल्ली हाईकोर्ट में पत्नी की सेहत का हवाला देते हुए छह हफ्ते की अंतरिम जमानत मांगी थी। कोर्ट ने 11 मई को अंतरिम और नियमित जमानत पर फैसला सुरक्षित रख लिया था। अभी तक हाई कोर्ट ने फैसला नहीं सुनाया, मगर सिसोदिया ने जमानत याचिका वापस ले ली।
पूर्व डिप्टी सीएम ने हाईकोर्ट से याचिका वापसी का अनुरोध किया था। बहरहाल, सिसोदिया के वकील शुक्रवार को जिरह जारी रखेंगे। ED भी 29 मई को अपनी दलील शुरू कर सकती है। सुनवाई के दौरान जस्टिस दिनेश कुमार शर्मा ने कहा कि CBI केस में मुख्य जमानत अर्जी पर आदेश सुरक्षित रखा गया है। तथ्य यह है कि याचिकाकर्ता की पत्नी की हालत स्थिर है। अब वह अंतरिम जमानत अर्जी पेश नहीं करना चाहते।
सिसोदिया पर आवेदन में तथ्य छिपाने का आरोप
एडिशनल सॉलिसिटर जनरल एसवी राजू ने कहा कि सिसोदिया ने आवेदन में इसका उल्लेख नहीं था कि पत्नी को अस्पताल से छुट्टी दे दी गई है। उन्होंने कहा कि तथ्य छुपाने के संबंध में उनके विवाद की वजह से याचिका वापस ली जा रही है। हालांकि, कोर्ट ने विवाद पर ध्यान दिए बिना याचिका को वापस लेने की बात मानकर इसे मंजूरी दी है।
CBI केस में सिसोदिया की जमानत याचिका की टाइमलाइन
26 फरवरी को सिसोदिया की गिरफ्तारी हुई थी 
CBI शराब नीति केस में अनियमितता की जांच कर रही है। एजेंसी ने 8 घंटे की पूछताछ के बाद 26 फरवरी को सिसोदिया को गिरफ्तार किया था। इसके बाद से वे एजेंसी की हिरासत में हैं। इससे पहले 31 मार्च को दिल्ली की सेशन कोर्ट उनकी जमानत याचिका खारिज कर दी थी। तब सिसोदिया ने जमानत के लिए हाईकोर्ट का दरवाजा खटखटाया था। 
मनीष सिसोदिया से जुड़ी अन्य खबरें भी पढ़ें...
सिसोदिया पत्नी को जेल से वीडियो कॉल कर सकेंगे, याचिका में कहा था पत्नी बीमार है
शराब नीति केस में तिहाड़ जेल में बंद दिल्ली के पूर्व डिप्टी सीएम मनीष सिसोदिया अपनी पत्नी को वीडियो कॉल कर सकेंगे। दिल्ली हाईकोर्ट ने जेल अधिकारियों को मैन्यूअल के हिसाब से पूर्व डिप्टी सीएम को एक दिन के अंतराल पर दोपहर 3 से 4 बजे के बीच पत्नी बात कराने का निर्देश दिए। पढ़ें पूरी खबर...